**Kandidatur til Nørrebro United 2021**

**Post:** Suppleant

**Navn:** Maria Juul Riemenschneider

**Tilknytning til klubben:** Jeg har det seneste års tid spillet på 7-mands seniorholdet.

**Jeg vil gerne bidrage med:**

Jeg arbejder med børn, unge og familier i en boligsocial helhedsplan i Nordvest. Her har jeg særligt arbejdet på at styrke familiernes kendskab og forankring i det lokale foreningsliv, hvor Nørrebro United har været en ud af mange foreninger jeg har brobygget familierne til. Jeg har derfor en masse erfaring med hvordan man introducerer, involverer og fastholder ikke-foreningsvante familier.

Derudover arbejder jeg både professionelt og i min fritid med frivillighed, og særligt, hvordan man styrker frivilligheden blandt beboerne i udsatte boligområder. Jeg tænker altid familierne som en kæmpe ressource, og jeg tror, at der kan gemme sig forældre i Nørrebro United som har lyst til at være frivillige i klubben, men som måske har svært ved at finde den rigtige indgang til deres aktive deltagelse og engagement. Jeg tror på, at der kan være mange forskellige måder og være frivillig, hvis man nytænker deltagelsesplatforme – særligt for de forældre, hvor foreningslivet kan være en ukendt størrelse.

**Jeg mener at klubben primært skal arbejde med at løse følgende udfordringer:**

1) Styrket frivillighedsindsats, hvor der er alternative måder at deltage og være frivillig på

2) Styrket fastholdelse – særligt for mere udsatte børn og unge

3) Sikre kvalitet hele vejen rundt; det sociale, træningen, frivilligheden